Diari Oficial de la Generalitat Valenciana


Sumari del DOGV 3703, del 07-03-2000 (2000/1293)

RESOLUCIÓ de 31 de gener de 2000, del Servei Territorial d’Indústria i Energia de Castelló, per la qual es convoca l’alçament d’actes prèvies a l’ocupació de les finques afectades per l’execució dels projectes d’instal·lacions de gas Xarxa de Chilches, Soneja, Segorbe (eixida CS-2), província de Castelló, i la seua addenda 1. Expedient JUEXPR/2000/2.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3703

Data del DOGV
:   07-03-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/1293


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 31 de gener de 2000, del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de les finques afectades per l'execució dels projectes d'instal·lacions de gas Xarxa de Chilches, Soneja, Segorbe (eixida CS-2), província de Castelló, i la seua addenda 1. Expedient JUEXPR/2000/2. [2000/X1293]
  
Mitjançant Resolució d'aquest Servei Territorial d'Indústria i Energia, de 24 de gener de 2000, s'ha autoritzat l'execució de les instal·lacions corresponents als projectes Xarxa de Chilches, Soneja, Segorbe (eixida CS-2) i la seua addenda 1. Declarada la utilitat pública i la urgent ocupació de conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs, és procedent la iniciació de l'expedient d'expropiació.
  
En virtut d'això, aquest Servei Territorial, tot complint el que s'ha disposat en l'article 52 de la Llei d'Expropiació Forçosa, de 16 de desembre de 1954, ha resolt:
  
Convocar els titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que estableix l'esmentat article 52, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució. Podran fer-se acompanyar, a càrrec seu, dels seus perits i un notari, si ho consideren oportú.
  
Els alçaments d'actes tindran lloc als següents llocs i en les següents dates:
  
- Ajuntament de la Llosa (pl. d'Espanya, 14). Dia 20 de març de 2000, a partir de les 9.30 hores.
  
- Ajuntament de Chilches (pl. d'Espanya, 5). Dia 20 de març de 2000, a partir de les 16.30 hores.
  
- Ajuntament de la Vall d'Uixó (c/ Sanchís Tarazona, 1). Dies 21, 22 i 23 de març de 2000.
  
- Ajuntament de Sot de Ferrer (pl. d'Espanya, 1). Dia 24 de març de 2000.
  
- Ajuntament de Segorbe (pl. de l'Aigua Neta, 2). Dies 3, 4, 5, 6 i 7 d'abril de 2000.
  
- Ajuntament de Soneja (c/ Major, 2). Dia 10 d'abril de 2000, a partir de las 9.30 hores.
  
- Ajuntament de Geldo (pl. D. Antonio Ferriz Díaz, s/n). Dia 10 d'abril de 2000, a partir de les 16.30 hores.
  
L'ordre d'alçament d'actes es comunicarà a cada persona interessada mitjançant la corresponent cèdula de citació. La relació de titulars convocats apareixerà als taulers d'edictes dels ajuntaments assenyalats.
  
S'informa que aquesta publicació s'efectua, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat de les finques que es descriuen en l'annex.
  
En l'expedient d'expropiació, Gas Natural SDG, SA, assumirà la condició de beneficiària.